|  |  |
| --- | --- |
| Тема  | **Гади һәм кушма җөмлә** |
| Максат  | Белем бирү:- җөмлә турындагы белемнәрне тирәнәйтү; гади һәм кушма җөмләләрне аера белергә өйрәтү; кушма җөмләләрнең төзелеше һәм аның чикләре турында белемнәр туплау;үстерү:мөстәкыйль эшли, җавапларны дәлилләп күрсәтә белү, нәтиҗә ясау, бәяли белү күнекмәләрен камилләштерү; логик фикерләү сәләтен үстерү;тәрбияви:- туган ягыбыз табигатенең матурлыгына соклану хисе уяту;-төркемдә эшли белү сәләте тәрбияләү. |
| Төп төшенчәләр  | Гади җөмлә, кушма җөмлә, грамматик үзәк. |
| Төп ресурслар  | Биремнәр белән карточкалар, презентация, видеодәрес |
| Өстәмә ресурслар  |  |
| **Дәрес барышы** |
| I этап.Оештыру, мотивация | – Дәфтәрләрне ачу, числоны язу.**1**.  **“Блиц-сорау” алымы (фронталь эш)**а) Җөмлә нәрсәне белдерә?б) Җөмлә белән сүзтезмәнең аермасы нәрсәдә?в) Җөмләнең грамматик нигезен нәрсәләр тәшкил итә?г) Әйтү максаты ягыннан җөмлә төрләрен әйтегез.д) Ия белән хәбәрдән генә торган җөмлә ничек дип атала?е) Җөмләдә берничә грамматик нигез була аламы? Бу җөмлә ничек дип атала?-Сез соңгы сорауга берничә төрле җавап бирдегез. Кайсы җавап дөрес? Дәрес барышында без бу сорауга җавап табарбыз дип уйлыйм.**2.Уен “Аерманы тап” (парларда эш)****-**Тактада ике җөмлә бирелгән. Алар арасында нинди аерма бар? Җөмләләрнең грамматик нигезләрен табыгыз.*Табигатьтә алтын көз хакимлек итә.**Урманга алтын көз килде һәм агачлар сары күлмәкләрен киде.*-Беренче җөмләдә ничә грамматик үзәк? Бу җөмлә ничек атала? -Икенче җөмлә турында нәрсә әйтә аласыз. Бу җөмлә ничек атала?-Ничек уйлыйсыз, без бүген нәрсә турында сөйләшербез?Дәреснең темасын әйтеп карагыз әле. |
| II этап. Уку мәсьәләсен чишү | **3. Модель төзү**Җөмләкушмагади Ике яки берничә грамматик үзәкБер грамматик үзәк- Дәреслектән кагыйдәне укыгыз һәм җөмлә төрләре буенча модель төзегез.(**төркемнәрдә эш)****Нәтиҗә ясау.** Бер грамматик үзәге булган җөмлә гади, ике яки берничә грамматик үзәге булган җөмлә кушма җөмлә дип атала.**4. “Корректор” уены (парларда эш)****-**Тактада җөмләләр бирелгән, аларда тыныш билгеләре дөрес куелмаган. Хаталарны төзәтеп, җөмләләрне күчереп язарга. Бу җөмләләрнең төрләрен билгеләргә. Җавапны дәлилләү мәҗбүри.*Кошлар көз көне җылы якка очып китәләр, урманнар бушап кала. Язын алар тагын кире кайталар, күктә яңадан тормыш башлана. Урман җыр тавышлары белән тула. Гаҗәеп матур бу тормыш! (Н.Сладковтан)*-Текст нәрсә турында? Текстка исем уйлыйк әле. Көзен безнең як табигатендә нинди үзгәрешләр була? (әңгәмә)-Кайсы җөмләләрдә хата таптыгыз? Ни өчен шулай үзгәрттегез? Бу - нинди җөмләләр?**Нәтиҗә.** Кушма җөмләләрдә ике гади җөмлә арасында өтер куела.-Парларда тикшерү, билгеләр кую.**5. Уен “Бу нинди җөмлә?***Мин урманда гөмбә җыям. Айгөл һәм Айрат яфраклар җыялар. Наилә чәчәкләр җыя һәм алардан тәкыялар үрә.***Нәтиҗә.** Гади җөмләдә баш кисәкләр тиңдәшләнеп тә килергә мөмкин.**6. Иҗади эш. (телдән)** Е.Волков “Октябрь” картинасы буенча, гади һәм кушма җөмләләр кулланып, кечкенә хикәя төзе.**7. Белемнәрне тикшерү. Карточкалар белән эш.**Бирелгән җөмләләрнен төрен билгелә, грамматик үзәкләрен тап.*1.Йомшак кына җәйге җил исә... 2. Дала буйлап кылганнар йөгерә, кылганнар йөгерә...(Ә.Еники) 3.Болыт килеп тә җитте. 4. Аның белән бергә йомшак, хуш исле җил дә килде һәм Хәятнең арыган йөзенә хәл кертте. (Ф.Әмирхан) 5. Кинәт күк күкрәде, үз уйларыннан үзе каушап төшкән Бибинур идәнгә чүкте. (А.Гыйләҗев)* |
| III этап. Рефлексия | – Хәзер нәтиҗә ясыйк. Без бүген дәрескә нинди максат куйган идек? Нәрсәләр белдек? Модельгә кире әйләнеп кайту.-Үзбәя.**8. Өй эше**- мәҗбүри эш. Модельне кабатларга, гади һәм кушма җөмләләргә икешәр мисал язарга;- ярымиҗади эш.  Әдәбият дәресендә соңгы укыган әсәрдән 3 кушма җөмлә табарга; - иҗади эш. “Беренче карның хыялы” дигән хикәя язарга. |